Kadavrino

En organika kemio, kadavrino estas fiodora organika kombinaĵo, nature produktata dum putrado de animala histo.

 Priskribo 
Kadavrino estas toksa diamino, kies kemia formulo estas NH2(CH2)5NH2 — IUTAK-e, ĝi nomiĝas pentan-1,5-diamino.

 Biologia rolo 
Kadavrino estas unu el la fiodoraj kemiaĵoj produktataj de putrado, kune kun putrino.

Troa kvanto de kadavrino en urino estas diagnoza signo de kelkaj formo de lizina metabola malsano. La fiodoro de bakteria vaginozo estas parte kaŭzata de kadavrino kaj putrino.

 Historio 
Kadavrino estis malkovrita, kune kun putrino, de la germana kuracisto Ludwig Brieger (1849–1919) en 1885.

Kadavrino estis nomita laŭ kadavroj, en kiuj ĝi ofte troviĝas pro putrado.

 Referencoj 

Kategorio:Aminoj
Kategorio:Odoroj